Document ID: 32007R0833

Title and Content:
ΚΑΝΟΝΙΣΜΌΣ (ΕΚ) αριθ. 833/2007 ΤΗΣ ΕΠΙΤΡΟΠΉΣ της 16ης Ιουλίου 2007 για τη λήξη της μεταβατικής περιόδου που προβλέπεται στον κανονισμό (ΕΚ) αριθ. 1172/98 του Συμβουλίου σχετικά με τις στατιστικές καταγραφές των οδικών μεταφορών εμπορευμάτων (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1172/98 του Συμβουλίου, της 25ης Μαΐου 1998, σχετικά με τις στατιστικές καταγραφές των οδικών μεταφορών εμπορευμάτων (1), και ιδίως το άρθρο 5 παράγραφοι 4 και 5, Εκτιμώντας τα ακόλουθα: (1) Βάσει του κανονισμού (ΕΚ) αριθ. 1172/98, επί μια μεταβατική περίοδο από 1ης Ιανουαρίου 1999 τα κράτη μέλη μπορούν να χρησιμοποιούν απλουστευμένη κωδικοποίηση για τους τόπους φόρτωσης και εκφόρτωσης· δεν απαιτείται πλήρης περιφερειακή κωδικοποίηση για τις διεθνείς μεταφορές εντός του ΕΟΧ. (2) Σύμφωνα με το άρθρο 5 παράγραφος 5 του κανονισμού (ΕΚ) αριθ. 1172/98, πρέπει να καθοριστεί η ημερομηνία λήξης της μεταβατικής περιόδου, τώρα που υπάρχουν οι τεχνικές προϋποθέσεις για τη χρησιμοποίηση αποτελεσματικής περιφερειακής κωδικοποίησης τόσο για τις εθνικές όσο και για τις διεθνείς μεταφορές, σύμφωνα με το παράρτημα Ζ παράγραφοι 1 και 2 του εν λόγω κανονισμού. (3) Πρέπει να διασφαλιστεί ότι εφαρμόζεται ο κανονισμός (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS) (2), ο οποίος άρχισε να ισχύει το 2003. (4) Ο παρών κανονισμός δεν αλλάζει το χαρακτήρα ή το περιεχόμενο των μεταβλητών που ορίστηκαν ως προαιρετικές στον κανονισμό (ΕΚ) αριθ. 1172/98. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος που συστάθηκε με την απόφαση 89/382/ΕΟΚ, Ευρατόμ του Συμβουλίου (3), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η μεταβατική περίοδος που αναφέρεται στο άρθρο 5 του κανονισμού (ΕΚ) αριθ. 1172/98 λήγει την 31η Δεκεμβρίου 2007. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Ιουλίου 2007.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2181
4057
2494
4539
4256

EuroVoc IDs (Expanded): 2181
4057
2494
4539
4256

Dataset Source: meu

Split: train